চন্দ্রিমার আনা ‘স্বাধিকার ভঙ্গ’ নোটিসে বিজেপি বিধায়ক হিরণকে সতর্ক

কলকাতা: বিজেপি বিধায়ক হিরণ চট্টোপাধ্যায়ের (BJP MLA Hiran Chatterjee) বিরুদ্ধে মন্ত্রী চন্দ্রিমা ভট্টাচার্যের (Chandrima Bhattacharya) আনা স্বাধিকার ভঙ্গের নোটিস (Notice of infringement)। সেই প্রস্তাবের উপর বিষয়টি প্রিভিলেজ কমিটিতে পাঠালে সমস্ত তথ্য প্রমাণ বিচার করে অধ্যক্ষ বিমান বন্দ্যোপাধ্যায় (Biman Banerjee) বিধায়ক হিরণ চট্টোপাধ্যায়কে সতর্ক করলেন।

প্রথমবারের বিধায়ক হওয়ায় তাকে ছাড়। তার বক্তব্য তুলে নেওয়ার কথা বলেন অধ্যক্ষ। ভবিষ্যতে এই ধরণে ভিত্তিহীন অভিযোগ করা থেকে বিরত থাকার কথা বলেন।

উল্লেখ্য, হিরণের অভিযোগ ছিল, রাজ্য সরকার যে পুরস্কার পায়, তা অর্থের বিনিময়ে। তার এই বক্তব্যের বিরুদ্ধে প্রিভিলেজ নোটিস জমা পড়ে। অধ্যক্ষ বিমান বন্দ্যোপাধ্যায় জানান, প্রিভিলেজ কমিটির কাছে পাঠিয়ে দেওয়া হল। উপযুক্ত তথ্য প্রমাণ তাকে এই কমিটির কাছে পেশ করতে হবে। হিরণের এই মন্তব্য ঘিরে প্রতিবাদ জানায় তৃণমূল।

আরও পড়ুন: যোগেশচন্দ্র কলেজের ঘটনায় চারু মার্কেট থানার ওসিকে জরুরি তলব হাইকোর্টের

রাজ্য সরকারের ‘লক্ষ্মীর ভাণ্ডার’, ‘কন্যাশ্রী’র মতো প্রকল্পের কারণে স্কচ পুরস্কার পেয়েছে। সেই নিয়েই বাজেট অধিবেশনের বক্তৃতায় রাজ্যের শাসকদলকে নিশানা করে হিরণ। তার অভিযোগ ছিল, স্কচ থেকে পর পর যে পুরস্কার পেয়ে আসছে, তা যোগ্যতার ভিত্তিতে নয়, সব কিছুই টাকার বিনিময় পায় তারা। এই প্রসঙ্গে একটি নোটও তুলে ধরেন হিরণ। অভিযোগ করেন, স্কচ সংস্থাকে অর্থ দিয়েছে রাজ্য। তার বিনিময়েই পুরস্কার জুটেছে।

দেখুন অন্য খবর: